Source: https://www.edilex.fi/eduskunnan_viikko/2003_24.html
Timestamp: 2019-09-17 16:46:13+00:00
Document Index: 26494593

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vuosi 2003, viikko 24 | Eduskunnan viikko | Virallistieto | EDILEX
Vuosi 2003, viikko 24
Eduskunnan viikko 24/2003
Keskiviikko 11.6.2003
K 2/2003 vp, TaVM 1/2003 vp
Tiistai 10.6.2003
Valtioneuvoston kirjelmä valtioneuvoston jäsenten sidonnaisuuksista (ministeri Mönkäre)
VN 3/2003 vp
Hallituksen esitys Yhdistyneiden Kansakuntien ja Suomen välillä voimavarojen antamisesta Yhdistyneiden Kansakuntien operaatioon Etiopiassa ja Eritreassa (UNMEE) tehdyn yhteistyöpöytäkirjan hyväksymisestä ja laiksi sen lainsäädännön alaan kuuluvien määräysten voimaansaattamisesta
HE 4/2003 vp, UaVM 1/2003 vp
Hallituksen esitys rataverolaiksi
HE 9/2003 vp, VaVM 3/2003 vp
Hallituksen esitys laiksi asevelvollisuuslain 28 §:n muuttamisesta
HE 6/2003 vp, PuVM 2/2003 vp
Hallituksen esitys laiksi maatalousyrittäjien lomituspalvelulain 26 ja 28 §:n muuttamisesta
HE 15/2003 vp, StVM 2/2003 vp
Hallituksen esitys laiksi kansaneläkelaitoksen järjestämästä kuntoutuksesta annetun lain 3 §:n muuttamisesta
HE 17/2003 vp, StVM 3/2003 vp
VaVM 6/2003 vp - HE 10/2003 vp Hallituksen esitys laeiksi tuloverolain 105 a §:n ja vuoden 2003 veroasteikkolain 2 §:n muuttamisesta
Esityksessä ehdotetaan muutettavaksi tuloverolakia ja vuoden 2003 veroasteikkolakia. Tuloverolakia ehdotetaan muutettavaksi siten, että kunnallisverotuksen ansiotulovähennyksen kertymäprosentteja ja enimmäismäärää korotetaan. Vuoden 2003 veroasteikkolain progressiivisen tuloveroasteikon marginaaliprosentteja ehdotetaan alennettaviksi kaikissa tuloluokissa.
Lait ovat tarkoitetut tulemaan voimaan mahdollisimman pian sen jälkeen, kun ne on hyväksytty ja vahvistettu. Tuloverolain muutoksia sovellettaisiin ensimmäisen kerran vuodelta 2003 toimitettavassa verotuksessa. Vuoden 2003 veroperusteiden mukaisia palkan sekä työ- ja käyttökorvauksen henkilökohtaisia pidätysprosentteja alennettaisiin yhdellä prosenttiyksiköllä 1 päivästä heinäkuuta 2003 alkaen.
Mietintöön sisältyy edustajien Jari Koskinen /kok, Pekka Kuosmanen /kok, Kimmo Sasi /kok, Irja Tulonen /kok, Bjarne Kallis /kd, Anni Sinnemäki /vihr, Iivo Polvi /vas, Mikko Kuoppa /vas, vastalauseet
VaVM 7/2003 vp - HE 8/2003 vp Hallituksen esitys laeiksi vesi- ja ilma-alusten muonitusta koskevien eräiden säännösten muuttamisesta
Vesi- ja ilma-alusten muonitusta koskevia menettely- ja valvontasäännöksiä täsmennettäisiin ja täydennettäisiin sellaisten tavaroiden toimitusten osalta, joihin sovelletaan muonitustarvikkeiden tullittomuutta ja verottomuutta koskevia säännöksiä. Lisäksi valmisteverotuslakiin tehtäisiin eräitä teknisiä muutoksia. Lait ovat tarkoitetut tulemaan voimaan mahdollisimman pian sen jälkeen, kun ne on hyväksytty ja vahvistettu.
VaVM 8/2003 vp - HE 7/2003 vp Hallituksen esitys vuoden 2003 lisätalousarvioksi
Valtiovarainvaliokunta hyväksyi hallituksen esityksen muuttamattomana (Valiokuntaneuvos Marjo Hakkila, 432 2081, Valiokuntaneuvos Hellevi Ikävalko, 432 2100, Valiokuntaneuvos Maarit Pekkanen, 432 2055, Valiokuntaneuvos Alpo Rivinoja, 432 2056 )
Mietintöön sisältyy edustajien Bjarne Kallis/kd, Kari Uotila /vas, Iivo Polvi /vas, Mikko Kuoppa /vas, Mikko Immonen /vas, Janina Andersson /vihr, Anni Sinnemäki /vihr, Jyri Häkämies /kok Jari Koskinen /kok, Pekka Kuosmanen /kok, Irja Tulonen /kok, Tuija Nurmi /kok vastalauseet
HaVM 3/2003 vp - LA 56/2003 vp Lakialoite laiksi ampuma-aselain 113 §:n muuttamisesta
Aloitteessa ehdotetaan, että poliisi voi luovuttaa yksittäistä lupa-asiaa koskevan tiedon, jos se on tarpeen luvan kohteena olevan esineen alkuperän taikka luvan voimassaolon tai sen tarkemman sisällön selvittämiseksi. Lakiehdotus on tarkoitettu tulemaan voimaan mahdollisimman pian sen jälkeen, kun se on hyväksytty.
HaVM 4/2003 vp - HE 19/2003 vp Hallituksen esitys laiksi hautaustoimilain 6 §:n muuttamisesta
Hautaustoimilakiin ehdotetaan lisättäväksi säännös, jonka perusteella yleisiä hautausmaita ylläpitävät evankelis-luterilaisen kirkon seurakunnat ja seurakuntayhtymät voisivat vanhan käytännön mukaisesti edelleen kokonaan tai osittain myöntää vapautuksen hautaustoimessa perittävistä maksuista, jos vainaja on ollut rintamaveteraani tai muusta siihen rinnastettavasta syystä.
LiVM 1/2003 vp - HE 13/2003 vp Hallituksen esitys laiksi viestintämarkkinalain muuttamisesta
MmVM 1/2003 vp - HE 12/2003 vp Hallituksen esitys kestävän metsätalouden rahoituksesta annetun lain muuttamisesta
Valtioneuvosto teki 23 päivänä lokakuuta 2002 periaatepäätöksen toimintaohjelmasta Etelä-Suomen, Oulun läänin länsiosan ja Lapin läänin lounaisosan metsien monimuotoisuuden turvaamiseksi. Eräät toimintaohjelmassa tarkoitetut toimenpiteet perustuvat osittain tai kokonaan uusiin keinoihin, joiden tarkoituksenmukaisuuden arviointi vaati pilottihankkeiden tai esiselvitysten käynnistämistä. Esityksessä ehdotetaan lisättäväksi kestävän metsätalouden rahoituksesta annettuun lakiin uusi pykälä, jossa säädettäisiin sellaisista periaatepäätöksessä tarkoitetuista kokeiluhankkeista, jotka liittyvät tarkoituksenmukaisella tavalla lain lähtökohtiin. Ehdotettu laki on tarkoitettu tulemaan voimaan ensi tilassa.
StVM 4/2003 vp - HE 16/2003 vp Hallituksen esitys laiksi valtion korvauksesta eräille Neuvostoliiton partisaani-iskujen kohteeksi joutuneille henkilöille
Esityksessä ehdotetaan säädettäväksi laki valtion korvauksesta eräille Neuvostoliiton partisaani-iskujen kohteiksi joutuneille henkilöille. Sen perusteella voitaisiin myöntää kertaluonteinen korvaus sairauden johdosta eräille vuosina 1939-1945 Neuvostoliiton partisaaniosastojen tai muiden vastaavien aseellisten erikoisjoukkojen hyökkäyksen kohteeksi joutuneille henkilöille, jos sairauden syntyminen todennäköisillä syillä liittyy mainitun hyökkäyksen aiheuttamaan poikkeukselliseen järkytykseen. Korvaus maksettaisiin tasasummana ja sen suuruus olisi 1 500 euroa.
Esitys liittyy valtion vuoden 2003 kevään lisätalousarvioesitykseen ja on tarkoitettu käsiteltäväksi sen yhteydessä.
Laki on tarkoitettu tulemaan voimaan 1 päivänä syyskuuta 2003.
StVM 5/2003 vp - HE 20/2003 vp Hallituksen esitys laiksi sosiaali- ja terveydenhuollon suunnittelusta ja valtionosuudesta annetun lain 18 §:n muuttamisesta
Esityksessä ehdotetaan muutettavaksi sosiaali- ja terveydenhuollon suunnittelusta ja valtionosuudesta annetussa laissa säädettyä valtion ja kuntien välistä kunnallisen sosiaali- ja terveydenhuollon kustannustenjakoa siten, että valtion osuutta korotetaan 27,01 prosentista 28,06 prosenttiin laskennallisista kustannuksista. Tällöin vastaavasti kuntien osuus kustannuksista alenee 72,99 prosentista 71,94 prosenttiin.
Esitys liittyy valtion vuoden 2003 lisätalousarvioesitykseen ja se on tarkoitettu käsiteltäväksi sen yhteydessä.
StVM 6/2003 vp - HE 21/2003 vp Hallituksen esitys laiksi tapaturmavakuutuslain 32 ja 35 a §:n muuttamisesta
Esityksessä ehdotetaan tapaturmavakuutuslain muuttamista siten, että vakuutuksenottajalla olisi mahdollisuus siirtää lakisääteinen tapaturmavakuutus vakuutuslaitoksesta toiseen kalenterivuosineljänneksittäin. Nykyisin vakuutuksen siirto on mahdollista vain vuoden vaihtuessa.
Esityksen mukaan vakuutuksen siirto ei kuitenkaan voisi tapahtua kesken ensimmäisen vakuutuskauden. Ehdotettu vakuutuksen siirto edellyttäisi vakuutuksen irtisanomista kolme kuukautta ennen sen kalenterivuosineljänneksen ensimmäistä päivää, jona vakuutus halutaan päättää.
TaVM 2/2003 vp - K 8/2003 vp Eduskunnan pankkivaltuuston kertomus 2002
Talousvaliokunta ehdotti että eduskunta hyväksyy kertomuksen ja että mietintö lähetetään tiedoksi Eduskunnan pankkivaltuustolle.
(Valiokuntaneuvos Eelis Roikonen, 432 2052)
YmVM 1/2003 vp - HE 23/2003 vp Hallituksen esitys laeiksi aravalain, aravarajoituslain 23 §:n sekä vuokra-asuntolainojen ja asumisoikeustalolainojen korkotuesta annetun lain 39 §:n muuttamisesta
Esityksessä ehdotetaan aravalakia muutettavaksi siten, että vuokra-aravalainan lyhennykset ja korot voitaisiin jatkossa periä joko vuosimaksuina kuten nykyisinkin tai ne voitaisiin periä erikseen. Tarkemmin lyhennyksistä ja koroista säädettäisiin edelleen asetuksella. Tarkoituksena on hallitusohjelman mukaisesti luoda vuosimaksujärjestelmän rinnalle kiinteälyhenteinen lainamalli. Viranomaisten oikeus tehdä tarkastuksia aravalainoitetuissa asunnoissa ehdotetaan samassa yhteydessä poistettavaksi sekä aravalain että aravarajoituslain valvontaa koskevista pykälistä. Vuokra-asuntolainojen ja asumisoikeustalolainojen korkotuesta annetun lain valvontaa koskeva säännös ehdotetaan yhdenmukaistettavaksi aravasäännösten kanssa.
Lakien on tarkoitus tulla voimaan mahdollisimman pian sen jälkeen, kun ne on hyväksytty ja vahvistettu.
HE 20/2003 vp
HE 21/2003 vp
HE 18/2003 vp
HE 23/2003 vp
HE 19/2003 vp
Hallituksen esitys laeiksi työsopimuslain 4 luvun 4 §:n ja merimieslain 32 b §:n muuttamisesta
HE 22/2003 vp
Yhdistyneiden Kansakuntien turvallisuusneuvoston Irakia koskevaan päätökseen perustuvien velvoitusten täyttämisestä annetun asetuksen kumoamisesta
A 1/2003 vp
Perjantai 13.6.2003
Hallituksen kertomus valtiovarain hoidosta ja tilasta vuonna 2002
K 9/2003 vp
Tiistaina 10.6.2003
Valiokuntapaikkojen järjestelyä varten myönnettiin ed. Pekka Nousiaiselle vapautusta Pohjoismaiden neuvoston Suomen valtuuskunnan jäsenyydestä.
Pohjoismaiden neuvoston Suomen valtuuskunnan jäseneksi on valittu ed. Lauri Oinonen sekä häneltä vapautuvalle varajäsenen paikalle ed. Raimo Vistbacka.
Valiokuntapaikkojen järjestelyä varten myönnettiin vapautusta sosiaali- ja terveysvaliokunnan jäsenyydestä ed. Tarja Cronbergille ja varajäsenyydestä ed. Osmo Soininvaaralle.